**ОДОБРЯВАМ: /П/**

**ВЕСЕЛИН ВАСИЛЕВ**

**ИЗПЪЛНИТЕЛЕН ДИРЕКТОР НА**

**ИА „ЖЕЛЕЗОПЪТНА АДМИНИСТРАЦИЯ“**

**ПРИНЦИПИ**

**ЗА ОСВОБОЖДАВАНЕ НА ОПЕРАТОР НА ОБСЛУЖВАЩО СЪОРЪЖЕНИЕ**

**СЪГЛАСНО ИЗИСКВАНИЯТА НА ЧЛ. 2 НА РЕГЛАМЕНТ ЗА ИЗПЪЛНЕНИЕ (EС) 2017/2177 НА КОМИСИЯТА ОТ 22 НОЕМВРИ 2017 ГОДИНА ОТНОСНО ДОСТЪПА ДО ОБСЛУЖВАЩИ СЪОРЪЖЕНИЯ И СВЪРЗАНИ С ЖЕЛЕЗОПЪТНИТЕ ДЕЙНОСТИ УСЛУГИ**

**2019 г.**

Настоящите принципи за вземане на решение за освобождаване на операторите на обслужващите съоръжения са разработени от Изпълнителна агенция ,,Железопътна администрация“ (ИАЖА) в качеството й на регулаторен орган в железопътния транспорт на Република България и в изпълнение на чл. 2, пар. 2 и пар. 5 от Регламент за изпълнение (EС) 2017/2177 на Комисията относно достъпа до обслужващи съоръжения и свързани с железопътните дейности услуги (Регламент № 2177). Публичността се осигурява чрез публикуването им на уебсайта на ИАЖА.

**1. Нормативна база**

Условията и редът за достъп и използване на обслужващите съоръжения и предоставяните в тях железопътни услуги на територията на Република България са регламентирани в Закона за железопътния транспорт (ЗЖТ) и в Наредба № 41 за достъп и използване на железопътната инфраструктура (Наредба № 41), в които са транспонирани съответните разпоредби на Директива 2012/34/ЕС на Европейския парламент и на Съвета за създаване на единно европейско железопътно пространство.

В Регламент № 2177 са регламентирани единните изисквания относно процедурата и критериите, които трябва да бъдат спазвани при даване на достъп до услугите, предоставяни в обслужващите съоръжения, свързани с железопътния транспорт в рамките на Европейския съюз. Наред с това е предоставена възможност на операторите на обслужващи съоръжения да се освободят от прилагането на всички или някои от разпоредбите му.

**2. Обхват**

В съответствие с чл. 2, пар. 2 на Регламент № 2177, ИАЖА като регулаторен орган в железопътния транспорт, взема решение за освобождаване на операторите индивидуално за всеки отделен случай по видове обслужващи съоръжения, които са определени в Приложение 1 на Наредба № 41, а именно:

1. пътнически гари, техните сгради и други съоръжения, включително информационни табла с данни за пътуването и подходящо място за билетно обслужване;
2. товарни терминали;
3. разпределителни гари и съоръжения за композиране на влакове, в това число съоръжения за маневриране;
4. странични коловози за гариране;
5. съоръжения за поддръжка, с изключение на съоръжения за тежка поддръжка, предназначени за високоскоростни влакове или други видове подвижен състав, изискващ специални съоръжения;
6. други технически съоръжения, включително вагонни везни, съоръжения за дезинфекция, почистване и измиване;
7. съоръжения, свързани с железопътните дейности в морски и вътрешни пристанища;
8. съоръжения за осигуряване на техническа помощ;
9. съоръжения за зареждане на гориво и доставката на гориво в тези съоръжения, таксите за което са представени във фактурата отделно.

При вземането на решение за освобождаване на оператор на обслужващо съоръжение, се има предвид, че е възможно няколко стопански субекта да управляват и стопанисват едно и също обслужващо съоръжение. В този случай, за оператор се счита само онзи стопански субект, който реално отговаря за предоставяне на информацията и за вземане на решение по отношение на заявките за достъп до обслужващото съоръжение и за ползване на свързани с железопътните дейности услуги.

**3. Режим на освобождаване**

Разпоредбите, регламентиращи част от описанието на обслужващото съоръжение и публикуването му са задължителни съгласно Регламент № 2177 и операторите на обслужващи съоръжения не могат да искат освобождаване по тях, а именно:

- списък на всички инсталации, с които се предоставят свързани с железопътните дейности услуги, включително информация за техните местоположения и тяхното работно време (чл. 4, пар. 2, б. „а“);

- ключови данни как може да се влезе в контакт с оператора на обслужващото съоръжение (чл. 4, пар. 2, б. „б“);

- описание на техническите характеристики на обслужващото съоръжение, като например на страничните коловози или на маневрените и разпределителните коловози, на техническото оборудване за товарене и разтоварване, измиване, поддръжка и ремонт, както и на наличния складов капацитет; информация относно частните железопътни отклонения и странични коловози, които не са част от железопътната инфраструктура, но са необходими за достигане до обслужващи съоръжения, имащи съществено значение за предоставянето на железопътни транспортни услуги (чл. 4, пар. 2, б. „в“);

- описание на всички свързани с железопътните дейности услуги, които се предоставят в съоръжението, както и на техния тип (основни, допълнителни или спомагателни) (чл. 4, пар. 2, б. „г“);

- информация за изменения на начина на придобиване на достъп до обслужващите съоръжения и на таксите за ползване на всяка от предоставяните в тях свързани с железопътните дейности услуги (чл. 4, пар. 2, б. „м“);

- публикуване на описанието на обслужващото съоръжение (чл. 5).

Операторите могат да поискат да бъдат освободени от прилагането на всички или на някои от разпоредбите на Регламент № 2177.

От прилагането на всички разпоредби на Регламент № 2177 могат да поискат да бъдат освободени операторите на обслужващи съоръжения, които съществуват единствено за използване от оператори на ,,*представляващи историческо наследство железници*“ за техни собствени цели съгласно чл. 2, пар. 1 от Регламент № 2177.

Понятието „железници, представляващи историческо наследство“ следва да се разбира в широк смисъл, като се отнася до железопътни предприятия/железопътни превозвачи, експлоатиращи превозни средства, обслужващи съоръжения, и др., използвани за малко мащабни операции с музейни пътнически или товарни превозни средства, предназначени за *„културно-исторически, образователно-демонстрационни, туристически или развлекателни цели, свързани с железопътния транспорт“* според Групата на независимите регулаторни органи (IRG-Rail) [[1]](#footnote-1).

Операторите на обслужващи съоръжения, които желаят да бъдат освободени от прилагането на някои разпоредби на Регламент № 2177, а именно: чл. 4, пар. 2, букви „д“, „е“, „ж“, „з“, „и“, „й“, „к“, „л“ и „н“ подават писмено заявление до ИАЖА като искането им следва да бъде надлежно обосновано съобразно критериите за освобождаване.

1. **Критерии за освобождаване на оператори на обслужващи съоръжения**

Критерии за освобождаване на операторите на обслужващи съоръжения, експлоатиращи следните видове обслужващи съоръжения или предоставящи следните услуги съгласно чл. 2,  пар. 2 от Регламент № 2177:

* обслужващи съоръжения или услуги, които **нямат стратегическо значение** за функционирането на пазара на железопътни транспортни услуги;
* обслужващи съоръжения или услуги, които съответно се експлоатират или предоставят в **конкурентна пазарна среда** при наличие на разнообразни конкуренти, предлагащи сравними услуги;
* обслужващи съоръжения или услуги, в които прилагането на Регламент № 2177 би могло да повлияе **отрицателно на функционирането на пазара** на обслужващите съоръжения.

**4.1. Критерий *,,Няма стратегическо значение“***

Критерият ,,*Няма* *стратегическо значение“* изисква прилагането на икономически подход при определянето на дадено съоръжение или услуга, т.е. съоръжението или услугата може да бъде освободено, ако се счита, че **няма икономическа значимост** за функционирането на пазара на железопътните транспортни услуги. Стратегическото значение се оценява на база: степента на използване на съоръжението предвид неговото местоположение съгласно Наредбата за категоризацията на железопътните линии в България, включени в железопътната инфраструктура, и закриване на отделни линии или участъци от линии (Наредба за категоризацията на железопътните линии), приета с ПМС № 293 от 20.12.2001 г., реално извършена работа в обслужващото съоръжение, както вида и обема на потенциално засегнатия трафик.

Въз основа на този критерий ИАЖА не освобождава оператори на обслужващи съоръжения и/или услуги, които са:

- предоставяни от предприятия с господстващо положение;

- свързани с речни и морски пристанища с национално и регионално значение, предоставящи услуги, свързани с железопътния транспорт.

Критерият ***,,Няма стратегическо значение*“** е изпълнен, ако обслужващото съоръжение отговаря на поне един от следните показатели:

- местоположението на обслужващото съоръжение не попада в категорията на железопътните линии съгласно Приложения 1 и 2 от Наредбата за категоризацията на железопътните линии;

- наличие на неизползван капацитет на обслужващото съоръжение;

- наличие на алтернативни съоръжения, които предлагат същите услуги, свързани с железопътния транспорт.

По критерия ,,*Няма стратегическо значение*“ операторът на обслужващото съоръжение, желаещ освобождаване, попълва *Приложение* № 1 за вида на обслужващото съоръжение, което прилага към заявлението.

**4.2. Критерий *,,Конкурентна пазарна среда“***

Критерият *,,Конкурентна пазарна среда“* се отнася за нивото на конкурентната пазарна среда т. е. при наличие на няколко оператора, които се конкурират при предоставянето на сравними услуги, операторът на обслужващото съоръжение е в правото си да подаде заявка за освобождаване.

Въз основа на този критерий ИАЖА не разрешава освобождаване при наличие на по-малко от двама независими оператори – конкуренти, предлагащи сравними услуги с тези на заявителя.

Критерият ,,***Конкурентна пазарна среда***“ е изпълнен, ако операторът на обслужващото съоръжение отговаря на следните показатели взети заедно:

- наличие на минимум двама независими оператори - конкурентни, чиито обслужващи съоръжения осигуряват същите услуги, при съпоставими условия;

- разстоянието между обслужващото съоръжение или услуга на кандидатстващия оператор и тези на конкурентите да не е предпоставка за генериране на по-големи разходи от потребителя;

- съпоставими технически характеристики между железопътната инфраструктура, която осигурява достъп до/в обслужващото съоръжение и/или услуга на кандидатстващия за освобождаване оператор и тази на конкурентните;

- наличие на свободен капацитет за изпълнение на заявките в конкурентните обслужващи съоръжения.

В случай на съмнение относно твърденията на заявителя в представената информация по критериите за освобождаването, ИАЖА може да подкрепи решението си, чрез изпращане на запитвания към потребителите на съответното обслужващо съоръжение. Получените данни ще послужат за оценка на точността на информацията, предоставена в искането за освобождаване от оператора.

По критерия *,,Конкурентна пазарна среда“* операторът на обслужващото съоръжение, желаещ освобождаване, попълва *Приложение* № 2 за вида на обслужващото съоръжение, което прилага към заявлението.

* 1. **Критерий ,,*Отрицателно въздействие върху пазара*“**

Критерият ,,*Отрицателно въздействие върху пазара*“ се прилага в случаите, когато ИАЖА, след анализ на всеки индивидуален случай, счете, че определени разпоредби от Регламент № 2177 могат да повлияят отрицателно на функционирането на пазара на обслужващите съоръжения. Такъв може да е например случаят, посочен в Регламент № 2177 – *„…ако дадено железопътно предприятие предоставя услуги на друго железопътно предприятие с цел да му съдейства в отдалечени места т.е. в рамките на сътрудничество, което е необходимо поради размера на съответните разходи, които в противен случай би направило другото предприятие.“.*

По този критерий може да заяви освобождаване всеки оператор, като мотивирано посочи точно кои разпоредби от Регламент № 2177 създават риск от отрицателно въздействие върху функционирането на пазара на обслужващите съоръжения в страната; какви са тези рискове от отрицателни ефекти и предостави доказателства за невъзможност да се прилагат съответните разпоредби.

В случаите, когато обстоятелствата са се променили по такъв начин, че предоставяно по-рано освобождаване има отрицателно въздействие върху пазара на железопътните транспортни услуги, ИАЖА има право да преразгледа и може да отмени освобождаването.

1. **Заявление за освобождаване на оператор на обслужващото съоръжение не се разглежда, когато:**

5.1. Липсват документи и доказателствени факти в подкрепа на освобождаването, например информация за управлението на обслужващото съоръжение за последните две години.

5.2. Липсва описание за обслужващото съоръжение по чл. 5, пар. 1 от Регламент № 2177.

5.3. Липсва изисквана информация, посочена в заявлението, *Приложение* *№ 1*, *Приложение* *№ 2* или друга информация, свързана с критерия *,,Отрицателното въздействие върху пазара“*.

**6. Решение за освобождаване**

Дирекция „Регулиране“ разглежда заявлението, приложенията и предоставените документи и изготвя доклад до изпълнителния директор на ИАЖА с предложение да се даде разрешение или да се направи отказ за освобождаване.

Изпълнителният директор на Изпълнителна агенция „Железопътна администрация“ се произнася с решение по заявлението.

Решението може да бъде за освобождаване или отказ за освобождаване на оператора на обслужващото съоръжение и се публикува на интернет страницата на агенцията. Решението следва да е аргументирано и подкрепено със съответните мотиви.

Решението за отказ за освобождаване на даден оператор на обслужващо съоръжение от разпоредбите на Регламент № 2177 подлежи на обжалване по реда на Административно процесуалния кодекс.

Операторите на обслужващи съоръжения, получили освобождаване по чл. 2, пар. 2 от Регламент № 2177, продължават да спазват националните нормативни документи. Изпълнителна агенция „Железопътна администрация“ отменя освобождаването, ако установи, че операторът на обслужващото съоръжение престане да отговаря на критериите по освобождаването.

Служителите на ИАЖА са задължени да не разгласяват информацията, станала им известна във връзка с представените документи от кандидата за освобождаване.

При необходимост настоящите принципи, относно вземането на решения за освобождаване на операторите на обслужващите съоръжения от разпоредбите на Регламент № 2177, могат да бъдат актуализирани.

**Приложение № 1**

**за освобождаване на оператор на обслужващо съоръжение по**

**критерий ,,Няма стратегическо значение“**

Настоящият образец се попълва в изпълнение на Регламент за изпълнение (ЕС) 2017/2177 на Комисията от 22 ноември 2017 година относно достъпа до обслужващите съоръжения и свързаните с железопътните дейности услуги на основание чл. 2, пар. 1 и във връзка с чл. 2, пар. 2.

|  |  |
| --- | --- |
| **Показател за освобождаване** | **Информация за установяване липсата на стратегическо значение** |
| 1. Местоположение на обслужващото съоръжение съгласно Наредбата за категоризацията на железопътните линии. |  |
| 2. Капацитет на обслужващото съоръжение по видове предоставяни услуги. |  |
| 3. Свободен капацитет по видове предоставяни услуги за последните 2 (две) години в процент от разполагаемия експлоатационен капацитет. |  |
| 4. Отказани заявки по видове предоставяни услуги за последните 2 (две) години в процент от подадените заявки. |  |
| 5. Причини за отказ на заявките по т. 4. |  |
| 6. Алтернативни съоръжения, които предлагат същите услуги, свързани с железопътния транспорт. |  |

**Дата: Подпис:**

**Приложение № 2**

**за освобождаване на оператор на обслужващо съоръжение по**

**критерий ,,Конкурентна пазарна среда“**

Настоящият образец се попълва в изпълнение на Регламент за изпълнение (ЕС) 2017/2177 на Комисията от 22 ноември 2017 година относно достъпа до обслужващите съоръжения и свързаните с железопътните дейности услуги на основание чл. 2, пар. 1 и във връзка с чл. 2, пар. 2.

|  |  |
| --- | --- |
| **Показател за освобождаване** | **Информация за установяване наличието на конкурентна пазарна среда** |
| 1. Брой оператори - конкуренти със същите услуги, включително: наименование на услугата, наименование на оператора-конкурент. |  |
| 2. Физични и технически характеристики: местоположение на конкурентното съоръжение, достъпа до него, широчина на междурелсието, дължина на коловоза и наличие на електрификация. Разстояние между конкурентните обслужващи съоръжения и това на заявителя. |  |
| 3. Експлоатационни характеристики на конкурентните съоръжения: работно време, наличен капацитет в съоръжението и неговите околности, обхват и вид на предлаганите услуги. |  |
| 4. Маршрут, връзки с други видове транспорт и време за транспортиране от оператора-заявител до оператора-конкурент. |  |

**Дата: Подпис:**

**ДО**

**ИЗПЪЛНИТЕЛНИЯ ДИРЕКТОР**

**НА ИЗПЪЛНИТЕЛНА АГЕНЦИЯ**

**„ЖЕЛЕЗОПЪТНА АДМИНИСТРАЦИЯ“**

**З А Я В Л Е Н И Е**

**ЗА ОСВОБОЖДАВАНЕ НА ОБСЛУЖВАЩО СЪОРЪЖЕНИЕ**

**СЪГЛАСНО ЧЛ. 2 ОТ РЕГЛАМЕНТ ЗА ИЗПЪЛНЕНИЕ (EС) 2017/2177 НА КОМИСИЯТА ОТ 22 НОЕМВРИ 2017 ГОДИНА ОТНОСНО ДОСТЪПА ДО ОБСЛУЖВАЩИ СЪОРЪЖЕНИЯ И СВЪРЗАНИ С ЖЕЛЕЗОПЪТНИТЕ ДЕЙНОСТИ УСЛУГИ**

от …........................………………………………………………...........................

/име на оператора на обслужващо съоръжение/

…........................………………………………………………...............................

/адрес за кореспонденция, имейл, телефон и лице за контакт/

…........................………………………………………………...............................

/наименование и адрес на обслужващо съоръжение, имейл, телефон и лице за контакт/

**Уважаеми г-н Изпълнителен директор**,

По смисъла на Приложение II, т. 2 от Наредба № 41 за достъп и използване на железопътната инфраструктура съм оператор на: ………………………………………………………………………………………………………..

………………………………………………………………………………………………………..

(посочва се видът на обслужващото съоръжение, за което се кандидатства)

В него предоставям следните услуги, свързани с железопътните дейности:

………………………………………………………………………………………………………...

………………………………………………………………………………………………………...

(посочва се пълен списък на услугите, свързани с железопътния транспорт)

На основание чл. 2 от Регламент № 2017/2177 (ЕС) на Комисията относно достъпа до обслужващи съоръжения и свързани с железопътните дейности услуги (Регламент № 2177), желая да бъда освободен от прилагането на:

|  |
| --- |
|  |

всички разпоредби на Регламент № 2177, допускащи освобождаване;

|  |
| --- |
|  |

следните разпоредби от Регламент № 2177: …………………………….……………….......

……………………………………………………………………………………………………

Освобождаването от разпоредбите на Регламент № 2177 за експлоатираното от мен обслужващо съоръжение да се извърши на основание на следния критерий:

|  |  |
| --- | --- |
| |  | | --- | |  |   обслужващи съоръжения или услуги, които нямат стратегическо значение за функционирането на пазара на железопътни транспортни услуги (прилага се попълнено Приложение № 1) |
| |  | | --- | |  |   обслужващи съоръжения или услуги, които съответно се експлоатират или предоставят в конкурентна пазарна среда при наличие на конкуренти, предлагащи сравними услуги (прилага се попълнено Приложение № 2) |
| |  | | --- | |  |   обслужващи съоръжения или услуги, в които прилагането на Регламент № 2177 би могло да повлияе отрицателно на функционирането на пазара на обслужващите съоръжения. (прилагат се документи, доказващи, че прилагането на Регламент № 2177 въздейства отрицателно върху пазара на обслужващите съоръжения) |

Предоставям следните документи, които считам, че са приложими за освобождаване от разпоредбите на Регламент № 2177:

1. ………………………………….……………………………………………………………
2. ……………………………………………………………………………………………….
3. ………………………………………………………………………….……………………
4. ………………………………………………………………………….……………………
5. ………………………………………………………………………….……………………
6. …………………………………………………………………………….…………………
7. …………………………………………………………………………….…………………

**С уважение:**

/*име и подпис*/

**Дата: .…………….. г.**

**гр. София**

1. ,,Обобщение на националните определения за представляващи историческо наследство железници“ от 27 септември 2018 г. <https://www.irg-rail.eu/irg/documents/position-papers/199,2018.html> [↑](#footnote-ref-1)